Cayo Guillermo on pisikene, kõigest 13km² suurune troopikasaar, mis on Coco Cayo saarega tammiga ühendatud. 90% saarest on puutumata, mangroovimetsade ja palmisaludega kaetud maa. Roheluses lendlevad sajad sidistavad linnud, nende seas väga haruldane cartacuba, tõeline kuuba linnuriigi pärl. Vaikuse ja rahu tunnet süvendab mere lähedus - valge liiv, romantilised rannad, türkiissinine meri  ja hea võimalused divinguks.  Saarel on siiani võimalus nautida vaata, et oma elu parimat kalapüüki.    Cayo Guillermo on puhas väikesaar, kus elavad roosad flamingod. Siin on puhta veega meri, avarad valgeliivalised rannad ja vapustavalt ilusad loojangud. Cayo Guillermol on kolm randa, mille nelja kilomeetrit uhub rahulik meri. Neist huvitavaim on erakordselt maaliline Playa Pilar. Saarel asuvad ka Kariibi mere piirkonna kõrgeimad düünid, mille kõrgus küündib kuni 15. meetrini.    Cayo Guillermo oli ka üks Hemingway meelispaiku. Tema purjekas seisab siiani Pilari rannas ankrus. Cayo Guillermo asub lennutunni kaugusel Varadeost ja kahe lennutunni kaugusel Havannast.